14/10/2020 | Administración LocalMunicipal
Coristanco
Elevación a definitiva da delegación na Deputación Provincial da Coruña da prestación de servizos tributarios e máis dos servizos en materia de sancións por infracción de tráfico do Concello de Coristanco

Asunto: elevación automática a definitivo da aprobación inicial da delegación na Deputación Provincial da Coruña da prestación de servizos tributarios e mais dos servizos en materia de sancións por infracción das normas sobre tráfico, circulación de vehículos a motor e seguridade viaria do Concello de Coristanco Transcorrido o prazo de exposición ao público do acordo polo que se aprobou inicialmente a delegación na Deputación Provincial da Coruña da prestación de servizos tributarios e mais dos servizos en materia de sancións por infracción das normas sobre tráfico, circulación de vehículos a motor e seguridade viaria do Concello de Coristanco (BOP n.º 126, do 10.08.2020), sen que se presentase reclamación algunha, dito acordo queda elevado automaticamente a definitivo (artigo 49 da Lei 7/1985, do 2 de abril, reguladora das bases do réxime local). “DELEGACIÓN NA DEPUTACIÓN PROVINCIAL DA CORUÑA DA PRESTACIÓN DE SERVIZOS TIRBUTARIOS E MAIS DOS SERVIZOS EN MATERIA DE SANCIÓNS POR INFRACCIÓN DAS NORMAS SOBRE TRÁFICO, CIRCULACIÓN DE VEHÍCULOS A MOTOR E SEGURIDADE VIARIA O Concello de Coristanco dispón dun servizo de recadación externalizado dende o ano 1985, no que se formalizou contrato con Juan Bartolome Paszkowski Garisa para esta finalidade. Naquel momento a Disposición Transitoria Novena do Real Decreto 781/1986, do 18 de abril, polo que se aproba o Texto Refundido das disposicións legais vixentes en materia de Réxime Local permitía que “os actuais recadadores contratados poderán continuar no exercicio das súas funcións de axentes executivos durante a vixencia do contratos establecidos, os cales poderán ser prorrogados, de mutuo acordo, en tanto as Entidades Locais non teñan establecido o servizo con arranxo ao previsto nesta Lei, ou ben, tratándose de municipios, mancomunidades ou outras Entidades locais ou Consorcios, non o teña establecido a Deputación como forma de cooperación ao exercicio das funcións municipais”. Transcorrido tanto tempo dende a contratación do servizo, a intervención ten manifestado nos seus informes a aprobación destas facturas, que o servizo debe ser prestado por funcionarios dado que o seu contido corresponde a funcións públicas reservadas (arts.9.2. do EBEP e 92 da LRBRL) pero ademáis sinala que a forma de xestión do mesmo pode ser directa, polas propias Entidades Locais, ben indirecta, por medio doutros Entes Territoriais a cuxa demarcación pertenza, cos que se teña formalizado o correspondente convenio ou nos que se delegara esta facultade (art.6.2. do Regulamento Xeral de Recadación). O Concello dispón de medios limitados para a tramitación e xestión destes expedientes recadatorios, de xeito que non caso de prestalos de forma directa produciríase un notable atranco na tramitación ordinaria da área de intervención-tesourería, así que a mellor opción sería decantarse pola prestación indirecta da recadación. Pola súa banda, a Deputación provincial da Coruña aprobou nos anos 2011 e 2018 as bases para a prestación deste tipo de servizos aos concellos incluídos no seu ámbito territorial (BOP núm.221, do 21.11.2011 e núm.214, do 09.11.2018). Por este motivo, é de interese para esta Alcaldía promover a delegación de competencias de xestión, recadación e no seu caso inspección tanto de recursos tributarios como de outro tipo de ingresos de Dereito público na Deputación provincial, incluíndo a derivada do expedientes sancionadores por infraccións da Lei de Tráfico, circulación de vehículos a motor e seguridade viaria. Constan informes favorables da secretaria e intervención municipais. Por todo o anterior, formulo a seguinte PROPOSTA DE ACORDO: PRIMEIRO.–Delegar na Deputación Provincial da Coruña as seguintes competencias: 1. Xestión e recadación voluntaria e executiva do Imposto sobre bens inmóbeis de natureza rústica, urbana e de características especiais, ou do imposto municipal que o complemente ou substitúa no futuro.2. Xestión e recadación voluntaria e executiva do Imposto sobre actividades económicas, ou do imposto municipal que o complemente ou substitúa no futuro, así como a facultade para, de acordo co previsto no artigo 92 da Lei reguladora das facendas locais, solicitar da Administración Tributaria do Estado a delegación das funcións de xestión censal e inspección, e establecer coa devandita Administración as oportunas fórmulas de colaboración en materia de inspección en relación con este mesmo imposto.3. Xestión, inspección e recadación voluntaria e executiva do Imposto sobre vehículos de tracción mecánica, ou do imposto municipal que o complemente ou substitúa no futuro.4. A facultade, de acordo co previsto no artigo 78 da Lei reguladora das facendas locais, para establecer acordos ou convenios coa Administración Tributaria do Estado en materia de colaboración e inspección en relación co Imposto sobre bens inmóbeis.5. Xestión, inspección e recadación voluntaria e executiva do Imposto sobre o incremento de valor dos terreos de natureza urbana.6. Recadación voluntaria e executiva das seguintes taxas e prezos públicos de carácter periódico anual e notificación colectiva mediante padrón: – Taxa por subministro de auga potable – Taxa pola recollida do lixo – Taxa polo servizo de sumidoiros e depuración de augas residuais.7. Recadación en período executivo de tributos, prezos públicos e calquera outro ingreso de dereito público de carácter non periódico ou de periodicidade inferior ao ano.8. Xestión, inspección e recadación voluntaria e executiva da taxa pola utilización privativa ou aproveitamentos especiais constituídos no solo, subsolo ou voo das vías públicas, a favor de empresas explotadoras de servizos de subministracións de interese xeral, incluído tanto o suposto xeral do artigo.24 do texto refundido da Lei reguladora das facendas locais, aprobado polo Real decreto lexislativo 2/2004 do 5 de marzo, baseado no 1,5% dos ingresos brutos obtidos no termo municipal, como ao suposto especial da telefonía móbil.9. Liquidación, recadación e revisión tanto en período voluntario como en período executivo dos ingresos de Dereito Público resultantes da instrución dos expedientes de reintegro e sancionadores derivados do control financeiro, realizado pola Deputación como consecuencia da delegación desa función.10. Instrución dos expedientes sancionadores por denuncias cursadas polo Concello por infracción das normas sobre tráfico, circulación de vehículos a motor e seguridade viaria, así como a súa recadación tanto en período voluntario como executivo. O exercicio das competencias delegadas levarase a cabo nos termos establecidos nas Bases para a prestación dos servizos tributarios aos Concellos da provincia e nas Bases para a prestación de servizos en materia de sancións por infracción das normas de tráfico, circulación de vehículos a motor e seguridade viaria, aprobadas pola Deputación Provincial da Coruña. SEGUNDO.–Delegar na alcaldía todos os trámites e xestións precisas para a execución deste acordo. TERCEIRO.–Publicar este acordo no Boletín Oficial da Provincia e abrir un prazo de 30 días hábiles a partir da data de publicación, para a presentación de alegacións, que serán resoltas polo Pleno do Concello. De non presentarse ningunha, este acordo entenderase automaticamente elevado a definitivo.” Contra este acordo, que pon fin á vía administrativa, e de conformidade co disposto nos artigos 123 e 124 da Lei 39/2015, do 1 de outubro, e 8, 45 e 46 da Lei 29/1998, do 13 de xullo, poderá interpoñer, con carácter potestativo, recurso de reposición ante o mesmo órgano que ditou o acto recorrido, no prazo dun mes, a contar desde o día seguinte ao da publicación do acordo. En caso de desestimación presunta deste recurso poderá interpoñer recurso contencioso-administrativo perante o xulgado do Contencioso Administrativo da Coruña, no prazo de seis meses, a contar desde o día seguinte ao da desestimación presunta. Así mesmo, poderá interpoñer recurso contencioso-administrativo perante o xulgado do Contencioso Administrativo da Coruña, dentro do prazo de dous meses, contados desde o día seguinte ao da publicación do acordo. En caso de optar polo recurso potestativo de reposición non se poderá interpoñer o recurso contencioso-administrativo ata que aquel sexa resolvido expresamente ou se produciu a súa desestimación por silencio administrativo. Todo iso sen prexuízo de calquera outro recurso ou acción que estime procedente. Coristanco, 7 de outubro de 2020. O alcalde Juan Carlos García Pose